2013 júniusában a horvátországi Zágrábban megrendezett Európa-bajnokságon a csapatversenyben aranyérmet szerzett. A budapesti világbajnokság egyéni versenyszámának nyolcaddöntőjében 9–15-ös vereséget szenvedett a későbbi bronzérmes magyar Szilágyi Árontól, így a tizennegyedik helyen zárt. Csapatban – Diego Occhiuzzi, Luigi Samele és Enrico Berrè mellett – a negyeddöntőig jutott, ahol Fehéroroszország csapatától 43–45-re kikaptak. A világbajnokság 5–8. helyért vívott mérkőzésein előbb legyőzték a magyarországi csapatot (45–41), majd kikaptak Németország vívóitól (40–45), így végül a hatodik helyen végeztek.